നിക്കി അയ്‌കോക്‌സ്

നിക്കി ലിൻ അയ്‌കോക്‌സ് (ജീവിതകാലം: മേയ് 26, 1975 - നവംബർ 16, 2022) സൂപ്പർനാച്ചുറൽ, കോൾഡ് കേസ് എന്നീ പരമ്പരകളിലെയും, ജീപ്പേഴ്‌സ് ക്രീപ്പേഴ്‌സ് 2, പെർഫെക്റ്റ് സ്ട്രേഞ്ചർ, ദി എക്‌സ്-ഫയൽസ്: ഐ വാണ്ട് ടു ബിലീവ് എന്നീ ചിത്രങ്ങളിലെയും വേഷങ്ങളിലൂടെ പ്രശസ്തയായ ഒരു അമേരിക്കൻ നടിയും സംഗീതജ്ഞയുമായിരുന്നു. 2015-ൽ റെഡ് വെൽവെറ്റ് റൂം എന്ന പേരിൽ അവർ തന്റെ ആദ്യ എക്സ്റ്റെൻഡഡ്‌ പ്ലേ ആൽബം പുറത്തിറക്കി.

 ആദ്യകാലം 
ഒക്ലഹോമയിലെ ഹെന്നസിയിലാണ് അയ്‌കോക്സ് ജനിച്ചത്. കുട്ടിക്കാലത്ത് അവർ പിയാനോ വായിക്കുകയും സംഗീതം ആസ്വദിക്കുകയും ചെയ്തിരുന്നു.

 കരിയർ 
അയ്‌കോക്‌സിന്റെ ആദ്യകാല വേഷങ്ങളിൽ 3rd റോക്ക് ഫ്രം ദി സൺ, യുഎസ്എ ഹൈ, ബോയ് മീറ്റ്സ് വേൾഡ്, ദി എക്സ്-ഫയൽസ്, പ്രൊവിഡൻസ് എന്ന പരമ്പരയിലെ ആവർത്തിച്ചുള്ള വേഷങ്ങൾ എന്നിവ ഉൾപ്പെടുന്നു. 2003-ൽ, ജീപ്പേഴ്‌സ് ക്രീപ്പേഴ്‌സ് 2 എന്ന ചിത്രത്തിൽ മിൻസി ഹെയ്‌സ് എന്ന മാനസികാസ്വാസ്ഥ്യമുള്ള ചിയർലീഡറായി അവർ അഭിനയിച്ചു. 2001-ൽ പുറത്തിറങ്ങിയ ജീപ്പേഴ്‌സ് ക്രീപ്പേഴ്‌സ് എന്ന ഹൊറർ ചിത്രത്തൻറെ തുടർച്ചയായിരുന്നു ഇത്.

 സ്വകാര്യജീവിതം, മരണം 
2021 മാർച്ചിലെ ഒരു ഇൻസ്റ്റാഗ്രാം പോസ്റ്റിൽ, തനിക്ക് രക്താർബുദം ബാധിച്ചതായി അയ്‌കോക്സ് വെളിപ്പെടുത്തിയിരുന്നു. 2022 നവംബർ 16 ന് 47 ആം വയസ്സിൽ രോഗം മൂർഛിച്ച് അവർ മരിച്ചു. സൂപ്പർനാച്ചുറൽ പരമ്പരയുടെ നിർമ്മാതാവ് എറിക് ക്രിപ്‌കെ, ഷോയിലെ അഭിനേതാക്കളായ ജിം ബീവർ, മാർക്ക് പെല്ലെഗ്രിനോ, റേച്ചൽ മൈനർ, റിച്ചാർഡ് സ്‌പൈറ്റ് ജൂനിയർ എന്നിവർ ആദരാഞ്ജലികൾ അർപ്പിച്ചു. അയ്‌കോക്‌സ് മാറ്റ് റാബിനെയാണ് വിവാഹം കഴിച്ചിരുന്നത്. 

 അവലംബം 

വർഗ്ഗം:1975-ൽ ജനിച്ചവർ
വർഗ്ഗം:2022-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ സംഗീതജ്ഞർ